Jazzrytmit | Puolustusvoimien Suomi 100 -kesäkiertue 2017
Kuvat: 13.05.2017 19:23
Puolustusvoimien Suomi 100 -kesäkiertue 2017	Puolustusvoimien Suomi 100 -kesäkiertue vierailee 16 eri paikkakunnalla ja sen musiikillinen osuus alkaa jokaisella paikkakunnalla klo 18.00, paitsi Lippujuhlanpäivänä 4.6. Helsingissä jo klo 15.00. Sotilassoittokuntien big bandien ja show bandien järjestämä show tarjoaa yleisölle räväkkää menoa ja meininkiä!
Kiertuepaikkakunnilla esiintyy yleensä kolme eri bändiä, jotka vaihtelevat eri paikkakunnilla. Puolustusvoimien varusmiessoittokunnan show band esiintyy kuitenkin kaikilla paikkakunnilla.
Kaartin Big Band esiintyy 5 paikkakunnalla, jolloin sen Earth, Wind and Fire -show räjäyttää potin! EWF muutti koko mustan musiikin. Se yhdisti R&B:n soulin, funkin, jazzin, discon, popin, rockin, lattarit ja afrikkalaisen musiikin. Neljällä keikallasolisteina ovat Sami Pitkämö, Osmo ja Heini Ikonen sekä yhdella Sami Pitkämö yksinään. Suusi leviää hymyyn ja huomaat tanssivasi jokaisella solullasi!
Ilmavoimien Big Band esiintyy 12 paikkakunnalla. Sen osuus kesäkuun konserttien osalta on kunnianosoitus suomalaiselle musiikille. Yleisölle on luvassa otteita toukokuussa julkaistulta Ilmavoimien Big Bandin albumilta Kajo. Laulusolistina on Johanna Iivanainen ja yhtyeen johtajana toimii saksofonisti Eero Koivistoinen
Aili, Tuuli ja Heini Ikonen
Elokuussa Ilmavoimien Big Band tarjoilee ”Suomi 100 soi!” -ohjelmiston, joka on läpileikkaus Suomessa esitetystä populaarimusiikista Suomen 100-vuotisen itsenäisyyden ajalta, 1920-luvun kuplettilauluista tämän päivän hitteihin – ja kaikkea siltä väliltä. Solisteina ovat Ikosen siskot: Aili, Tuuli ja Heini Ikonen.
Rakuunasoittokunnan Big Band esiintyy 5 paikkakunnalla. Sen kanssa kesäkiertuetta tähdittää mm. Sleepy Sleepersin ja Leningrad Cowboysin kanssa yhteistyötä tehnyt rokkikukko Sakari Kuosmanen. Näyttelijänäkin tunnettu karismaattinen laulaja on tuttu myös iskelmien tulkitsijana.
Lapin sotilassoittokunnan Big Band vie esiintymisvuorollaan 3 paikkakunnalla kuulijat Abban tutun musiikin pyörteisiin, jotka eivät jätä kylmäksi ketään.
Laivaston soittokunta saa 3 paikkakunnalla solistikseen räväkän laulajattaren, Krista Siegfridsin, joka on tunnettu Euroviisuedustuksestaan, The Voice Kids -tuomaristossa toimimisesta sekä Tähdet, tähdet -kilpailuun osallistumisesta.
Kaikkien konserttien lopuksi Puolustusvoimien varusmiessoittokunnan show band vetää energisen settinsä ikäluokkansa parhaimmista live-esiintyjistä kootulla kokoonpanolla. Vaasassa, Raaseporissa ja Turussa kokoonpanona on vuoden 2016 saapumiserän reserviläisten Show Band! Tähän ilotulitukseen ette tule pettymään!
Su 04.06.2017 15:00, Helsinki, Kansalaistori
Kaartin Big Band – Sami Pitkämö, Osmo ja Heini Ikonen
Ke 07.06.2017 18:00, Tampere, Laikun lava
Ilmavoimien Big Band – Johanna Iivanainen, johtajana saksofonisti Eero Koivistoinen
To 08.06.2017 18:00, Hämeenlinna, Linnanpuisto
Pe 09.06.2017 18:00, Lahti, Pikku-Vesijärven puisto
La 10.06.2017, Mikkeli, Tykkipuisto
Kaartin Big Band – Sami Pitkämö
Rakuunasoittokunnan Big Band – Sakari Kuosmanen
Ke 14.06.2017 18:00, Kuopio, Satamatori
To 15.06.2017 18:00, Jyväskylä, Lutakon aukio
Pe 16.06.2017 18:00, Lappeenranta, Satamatori
To 10.08.2017 18:00, Joensuu, Ilosaari
Pe 11.08.2017 18:00, Kouvola, Rykmentinpuisto
To 17.08.2017 18:00, Rovaniemi, Koskipuisto
Ilmavoimien Big Band – Aili, Tuuli ja Heini Ikonen
Lapin sotilassoittokunnan Big Band
Pe 18.08.2017 18:00, Oulu, Kauppatori
La 19.08.2017 18:00, Kajaani, Rantapuisto
Ke 23.08.2017 18:00, Vaasa, Tori
Laivaston soittokunta – Krista Siegfrids
2016 saapumiserän reserviläisten Show Band
Pe 25.08.2017 18:00, Raasepori, Tammisaaren satama
La 26.08.2017 18:00, Turku, Forum Marinum
Käyntejä yhteensä 9062173